
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 116
                                                                    25 iunie 2026
privind desfășurarea festivalului „ProEtnica” 2026 și punerea la dispoziție, cu titlu gratuit, a sălii de spectacole „Ciprian Porumbescu” (Sala Sander), a Sălii Festive și a Sălii Mici a primăriei și a terenului aparținând domeniului public din Cetatea Medievală (Piața Cetății, Piața Muzeului și strada Bastionului) pentru desfășurarea evenimentului intercultural

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 10.342/11.03.2026 și la Consiliul Local Sighișoara cu nr. 15.430/16.04.2026, de referatul de aprobare, înregistrat cu nr. 10.341/11.03.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Ținând cont de faptul că, Sighişoara şi-a câștigat în ultimii ani renumele unui oraş în care se întâmplă evenimente culturale de anvergură din cele mai diverse și că festivalurile sighişorene s-au constituit în repere ale vacanţelor pentru sute de mii de turişti români şi străini care an de an revin aici pentru a gusta din farmecul locului;

Văzând adresele înregistrate la Municipiul Sighișoara cu nr. 5.685/10.02.2026 și cu nr. 10.286/10.03.2026, prin care Centrul Educațional Interetnic pentru Tineret (Ibz) solicită aprobarea desfășurării festivalului intercultural - ProEtnica 2026, în perioada 26 august - 30 august 2026, cât și aprobarea folosirii cu titlu gratuit a domeniului public din cetatea Sighișoara, astfel: în Piața Cetății - 225 mp. pentru instalarea scenei unde se vor desfășura activități artistice și 100 mp. pentru crearea locurilor de șezut pentru public, în Piața Muzeului (zona Forumului German și a Bisericii Mănăstirii) - câte 60 mp. pe ambele părți, în total 120 mp., unde se vor amplasa de către organizator standuri de prezentare și meșteșugărești ale organizațiilor participante la festival, precum și standuri pentru activități comerciale meșteșugărești/artizanale, pe strada Bastionului - 45 mp. pentru serviciile de catering pentru participanți, iar pentru desfășurarea secțiunilor culturale din cadrul evenimentului, solicită sala de spectacole „Ciprian Porumbescu” (Sala Sander), Sala Festivă și Sala mică a primăriei;

Având în vedere faptul că Festivalul ProEtnica este locul de întâlnire a minorităților naționale din România, o sărbătoare a diversității și bogăției culturale a minorităților naționale împreună cu etnicii români, toți deopotrivă, cetățeni ai României;

Ținând cont de faptul că, „Proiectul ProEtnica” a devenit o tradiţie valoroasă în peisajul cultural românesc, reprezentând în prezent cea mai importantă manifestare culturală a tuturor minorităţilor naţionale din ţara noastră, o adevărată sărbătoare a promovării dialogului intercultural, a diversităţii în cultură, artă şi viaţă spirituală;

Văzând impactul major pe care acest eveniment îl are în promovarea imaginii Sighişoarei;

Având în vedere Hotărârea Consiliului Local Sighișoara cu nr. 41/28.02.2025 privind preluarea de către Municipiul Sighișoara a unor spații din imobilul situat în Sighișoara, str. Turnului, nr. 1;

Ținând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Având în vedere prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 10.343/11.03.2026, prin care se propune și se justifică oportunitatea desfășurării festivalului „ProEtnica” 2026 și punerea la dispoziție, cu titlu gratuit, a sălii de spectacole „Ciprian Porumbescu” (Sala Sander), a Sălii Festive și a Sălii Mici a primăriei și a terenului aparținând domeniului public din Cetatea Medievală (Piața Cetății, Piața Muzeului și strada Bastionului) pentru desfășurarea evenimentului intercultural;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                           H O T Ă R Ă Ş T E:

Art. 1. (1) Se aprobă desfășurarea evenimentului, ProEtnica 2026 - Festival Intercultural Sighișoara organizat de Centrul Educațional Interetnic pentru Tineret (Ibz), în Municipiul Sighișoara, în perioada 26.08.2026 - 30.08.2026.

(2) Se aprobă ca perimetrul de desfășurare al evenimentului, în suprafață totală de 490 mp. să cuprindă domeniul public din Cetatea Medievală, astfel: Piața Cetății, cu o suprafață de 325 mp., Piața Muzeului (zona Forumului German și a Bisericii Mănăstirii), cu o suprafață de 120 mp., și strada Bastionului, cu o suprafață de 45 mp., în vederea desfășurării activităților artistice și culturale, potrivit planului de situație, anexa nr. 1 la prezenta hotărâre.

Art. 2. (1) Se aprobă punerea la dispoziție, cu titlu gratuit, în perioada 26.08.2026 - 30.08.2026, a terenului aparținând domeniului public din Cetatea Medievală, în suprafață totală de 325 mp., în Piața Cetății, din care: 225 mp. pentru instalarea scenei, în vederea desfășurării unor activități din cadrul evenimentului ProEtnica 2026 și 100 mp. pentru crearea locurilor de șezut pentru public, către Centrul Educațional Interetnic pentru Tineret (Ibz), potrivit planului de situație, anexa nr. 2 la prezenta hotărâre.

(2) Se aprobă punerea la dispoziție, cu titlu gratuit, în perioada 26.08.2026 - 30.08.2026, a terenului aparținând domeniului public din Cetatea Medievală, în vederea desfășurării unor activități din cadrul evenimentului ProEtnica 2026, astfel: Piața Muzeului (zona Forumului German și Biserica Mănăstirii): 60 mp. - pentru amplasarea standurilor de prezentare și a celor meșteșugărești și strada Bastionului: 45 mp. - pentru servicii de catering pentru participanți, către Centrul Educațional Interetnic pentru Tineret (Ibz).

(3) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile puse la dispoziția organizatorului cu titlu gratuit potrivit alineatului precedent.

Art. 3. Se aprobă punerea la dispoziţie, cu titlu gratuit, în perioada 26.08.2026 - 30.08.2026, în vederea desfășurării unor activități din cadrul evenimentului ProEtnica 2026, a Sălii Festive și a Sălii Mici din cadrul sediului Municipiului Sighișoara - pentru secțiunile științifico - culturale, a sălii de spectacole „Ciprian Porumbescu” (Sala Sander) - pentru expoziții de arte vizuale și decorative a artiștilor contemporani din rândul minorităților naționale, către Centrul Educațional Interetnic pentru Tineret (Ibz).

Art. 4. (1) Activitatea de comerț se va desfășura numai în zona din perimetrul de desfășurare al evenimentului: în Piața Muzeului cu o suprafață de 60 mp. - activități comerciale meșteșugărești/artizanale.
(2) Pentru comercianţii care vor desfăşura activităţi de comerţ, în cadrul evenimentului ProEtnica 2026, se percepe o taxă pentru ocuparea domeniului public stabilită conform art. 4 alin. (1) din anexa nr. 8 la Hotărârea Consiliului Local Sighișoara nr. 105/29.05.2025, taxă pe care comercianţii o vor achita la casieria Municipiului Sighişoara. De asemenea, pentru desfăşurarea activităţilor comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara.

 (3) Este strict interzisă desfăşurarea oricăror activităţi de comerț sau de prestări servicii de către comercianţii cărora organizatorul evenimentului le permite participarea la acesta, pe terenul care face exclusiv parte din perimetrul de desfășurare al evenimentului, respectiv cel unde se desfășoară activități necomerciale, menționat la art. 2 alin. (1) și alin. (2) din prezenta. De asemenea, este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenurile care fac exclusiv parte din perimetrul de desfășurare al evenimentului, fără îndeplinirea cumulativă a condiţiilor prevăzute la art. 4 alin. (1) și alin. (2) din prezenta, sens în care vor fi aplicate dispoziţiile legale sancţionatorii.
Art. 5. (1) Organizatorul este responsabil și îi revine exclusiv obligația de asigurare a serviciului acordării primului ajutor, a ordinii și liniștii publice, a măsurilor de prevenire și stingere a incendiilor și a salubrității în perimetrul de desfășurare al evenimentului pe care îl organizează.

(2) Atât racordarea cât și plata consumului de energie electrică cad în sarcina organizatorului evenimentului. 

(3) Racordarea și accesul la rețeaua de apă, precum și plata consumului de apă cad în sarcina organizatorului evenimentului. 

(4) Pentru buna desfășurare a evenimentului, cade în sarcina exclusivă a organizatorului conlucrarea cu următoarele instituții: Poliția Municipală Sighișoara, Inspectoratul de Jandarmi Mureș, Inspectoratul pentru Situaţii de Urgenţă Mureș și Direcția Publică Poliţia Locală din cadrul Municipiului Sighișoara și pe cale de consecință și întocmirea planului unic pentru organizarea și desfășurarea evenimentului.

Art. 6. Se aprobă Regulamentul de organizare și desfășurare a evenimentului ProEtnica 2026 - Festival Intercultural Sighișoara, în perioada 26.08.2026 - 30.08.2026, conform anexei nr. 3, care face parte integrantă din prezenta hotărâre, organizatorul evenimentului fiind condiționat de respectarea și a celor stipulate la art. 5 din prezenta, obligații care îi revin exclusiv și care sunt în responabilitatea sa exclusivă ca organizator al evenimentului.

Art. 7. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Compartimentul Administrarea Domeniului Public și Privat – Direcția Arhitect Șef, Serviciul Relaţii Publice, Comunicare, Protocol și Administrativ, Compartimentul Administrativ – Serviciul Relaţii Publice, Comunicare, Protocol și Administrativ, Compartimentul Turism – Serviciul Relaţii Publice, Comunicare, Protocol și Administrativ, Compartimentul Cadastru și Administrare Terenuri Agricole și Forestiere – Direcța Arhitect Șef, Compartimentul Situații de Urgență, Serviciul Monitorizare Servicii Publice, Guvernanță Corporativă, Direcția Publică Poliţia Locală din cadrul Municipiului Sighișoara şi Asociația Centrul Educațional Interetnic pentru Tineret (Ibz). 

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 







 

PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Serviciul Relaţii Publice, Comunicare, Protocol și Administrativ;

  1 ex. Compartimentul Administrativ – Serviciul Relaţii Publice, Comunicare, Protocol și Administrativ;

  1 ex. Compartimentul Turism – Serviciul Relaţii Publice, Comunicare, Protocol și Administrativ;

  1 ex. Compartimentul Cadastru și Administrare Terenuri Agricole și Forestiere – Direcța Arhitect Șef;

  1 ex. Compartimentul Autorizare Activități Economice;

  1 ex. Compartimentul Situații de Urgență;

  1 ex. Serviciul Monitorizare Servicii Publice, Guvernanță Corporativă;

  1 ex. Direcția Publică Poliţia Locală;

  1 ex. Asociația Centrul Educațional Interetnic pentru Tineret (Ibz).

18 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 116/25.06.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


